મેં કોલ રિસીવ કર્યો તો ખબર પડી કે ફોન કરનારા હતાં દેવેન્દ્ર પટેલ. મને કહે, “ચિરાગભાઈ, આપણે મળવું પડશે. પ્રુફમાં થોડાંક સુધારા-વધારા કરવા છે.” પછી અમે બીજા દિવસે તેમની ઓફિસે મળવા માટેનો સમય નક્કી કર્યો. બીજે દિવસે નક્કી કરેલા સમયના એકાદ કલાક પહેલા જ મારા મોબાઈલ પર તેમનો મેસેજ આવ્યો કે તેમની તબિયત અચાનક બગડી છે માટે તેમને હોસ્પિટલાઇઝ કરવામાં આવ્યા છે અને તેઓ મને મળી શકશે નહિ. હોસ્પિટલમાં હોવા છતાં ચીવટપૂર્વક યાદ કરીને તેમણે મને મેસેજ કર્યો કે જેથી મારે ધક્કો થાય નહિ, એ બાબત મને સ્પર્શી ગઈ.